**Sarajevo, 25.08.2020.**

**MFS-EMMAUS RASPISUJE JAVNI**

**POZIV ZA DOSTAVLJANJE PONUDE ZA KREIRANJE I IMPLEMENTACIJU GOOGLE ADWORDS KAMPANJE ZA PROMOCIJU MOBILNE APLIKACIJE/IGRICE „SUPER SAFE“**

Projekt: “Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja u Bosni i Hercegovini”

1. ***Uvod***

Međunarodni **forum solidarnosti- EMMAUS** je jedna od najvećih samoodrživih domaćih nevladinih organizacija koja preko 20 godina radi na sprječavanju trgovine ljudima i ilegalnih migracija, prevencije nasilja nad djecom, te zloupotrebe djece u digitalnom okruženju. MFS-EMMAUS je član Konzorcijuma za zaštitu djece u Bosni i Hercegovini, zajedno s organizacijama UNICEF i Save the Children.

U nastavku projekta “Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja u Bosni i Hercegovini”, koji MFS-EMMAUS implementira uz podršku UNICEF-a i Vlade Švedske, predviđen je niz edukativnih i promotivnih aktivnosti, kako bi se djeca, roditelji i svi ostali građani educirali o različitim oblicima nasilja, prevencije i prijavljivanja istog.

U sklopu navedenog projekta razvijeni su inovativni alati namjenjeni djeci i mladim, putem kojih ih na interesantan i edukativan način upoznajemo sa različitim oblicima nasilja, prevencije i prijavljivanja istog. **Jedan alata/proizvoda razvijenih u sklopu projekta je mobilna aplikacije/igrica „Super Safe“ namjenjena djeci od 11 do 15 godina.**

1. ***Cilj***

Cilj mobilne aplikacije/igrice (u daljem tekstu igrice) je na interaktivan način educirati djecu o različitim oblicima nasilja kojima potencijalno mogu biti izloženi oni ili bilo koje drugo dijete ili maloljetnik/ca. Uzimajući u obzir da je tehnologija postala neizostavan sastavni dio života mladih ljudi, potrebno je usmjeriti korištenje novih tehnologija u edukativne svrhe te približiti pojedine važne životne teme putem platformi koje mladi ljudi koriste.

MFS-EMMAUS je razvio navedenu igricu u suradnji s ekspertima, te je ideja igrice da dijete, kroz niz situacija na koje nailazi u igrici, stekne znanja o vrstama nasilja i poželjnog i ispravnog reagovanja u situacijama nasilja.

 U navedenoj igrici zastupamo:

• Ideju da se dobra ponašanja nagrađuju a loša kažnjavaju;

• Da nasilje nikada nije ispravan odgovor;

• Razvoj svijesti o različitim pojavnim oblicima nasilja;

• Razvoj svijesti o mogućnosti i važnosti prijavljivanja nasilja.

**Mobilna aplikacija/igrica je razvijena u Android i IOS verzijama, te je trenutno objavljena na Google Play Store-u i uskoro se očekuje objava i na Apple Store-u. Kampanja za promociju igrice bi počela kada igrica bude objavljena i na Apple Store-u.**

1. ***Dužnosti i obaveze Ponuđača***
* Ponuđač će dostaviti ponudu sa specifikacijom troškova za kreiranje i implementaciju online (Google AdWords) kampanje, u trajanju od tri mjeseca;
* Uz mogućnost prethodne konsultacije, Ponuđač će Naručiocu dostaviti kratak plan/strategiju kampanje;
* Ponuđač će razviti minimalno 5 vizuala/poruka koji će biti korišteni u sklopu kampanje. Svi materijali koji se namjeravaju koristiti u kampanji moraju biti odobreni od strane Naručioca;
* Datumi aktivnosti će biti precizirani Ugovorom koji će Naručioc potpisati sa Ponuđačem;
* Ponuđač će tokom angažmana sarađivati sa Naručiocem, te se konsultovati o svim eventualnim dilemama;
* Ponuđač će vršiti optimizaciju i retargetiranje, kao i evaluaciju kampanje;
* Ponuđač će dostaviti mjesečnu evaluaciju (izvještaj) sa rezultatima kampanje u prethodnom mjesecu;
* Ponuđač će pripremiti detaljan izvještaj o rezultatima kampanje po završetu implementacijskog perioda.
1. ***Obaveze Naručioca***

MFS - EMMAUS će kao Naručilac osigurati potrebnu savjetodavnu podršku Ponuđaču kako bi se izvršio zadatak u predviđenom roku. To uključuje sljedeće:

* Naručioc će omogućiti pristup relevantnim podacima potrebnim za implementaciju kampanje;
* Naručioc će po zahtjevu Ponuđača konsultovati psihologa radi prilagođavanja materije ciljnim skupinama;
* Naručioc će blagovremeno dati mišljenje i prijedlog o izmjenama i dopunama.
1. ***Vremenski okvir***

Predviđeni angažman je u trajanju od 02.09.2020. do 30.11.2020. godine.

* Ponuđač je dužan dostaviti finalni izvještaj Naručiocu do 30.11.2020. godine;
1. ***Intelektualno vlasništvo***

Svi proizvodi koji nastanu u okviru ove aktivnosti (dokumentarna, digitalna, cyber, projektna, video/audio dokumentacija itd.) pripadaju MFS EMMAUS-u, kao članu Konzorcija za zaštitu djece u Bosni i Hercegovini, koji ima ekskluzivna prava nad njihovom upotrebom i daljom distribucijom. Osim za potrebe ove aktivnosti, dokumenti i proizvodi neće biti korišteni u druge svrhe bez prethodnog pismenog odobrenja MFS-EMMAUS-a, a u skladu sa Zakonima o autorskim pravima po nacionalnim i međunarodnim standardima.

1. ***Ugovorni aranžmani i nadzor***
* Na poziv se mogu prijaviti fizička i pravna lica;
* Odabrani Ponuđač će biti angažiran putem ugovora isključivo u svrhu pružanja navedenih usluga, unutar dogovorenog vremenskog okvira.
1. ***Naknada/plaćanje***

Svi troškovi kreiranja materijala i kompletne implementacije kampanje trebaju biti sadržani i detaljno navedeni u okviru pojedinačnih ponuda.

Plaćanje se obavlja u 2 obroka:

* po potpisivanju Ugovora;
* po usvajanju finalnog izvještaja od strane Naručioca.

**Naručioc zadržava pravo da obračuna ponuđaču zatezne kamate, ukoliko se dogovoreni posao ne izvrši u dogovorenom vremenskom roku.**

*MFS- EMMAUS je humanitarna organizacija uspostavljena s ciljem jačanja i promocije ljudskih prava u Bosni i Hercegovini, kao i zaštitu djece i mladih od svih oblika nasilja, te Vas shodno tome ljubazno molimo da Vaša ponuda bude što povoljnija.*

1. ***Način podnošenja ponude***

Ponuđači su dužni dostaviti sljedeće:

* Pismo interesa;
* Primjeri uspješno implementiranih (sličnih) Google AdWords kampanja;
* Kratak nacrt strategije/kampanje;
* Finansijski prijedlog sa obračunom i analizom troškova koji se odnose na zadatak.
1. ***Dostava ponuda***

**Ponude moraju biti dostavljene na e-mail adresu:** **sarajevo@mfs-emmaus.ba** **najkasnije do 11.09.2020. godine.**

**Zainteresirane stranke se pozivaju da kontaktiraju MFS-EMMAUS ured u Sarajevu za sve dodatne informacije.**

**MFS-EMMAUS- URED SARAJEVO**

**tel/fax +387 33 263 385**